Motî:mezalé - Wikipedia

# Motî:mezalé

### Èn årtike di Wikipedia.

mezalé / mzalé, mzalêye [addj. & o.f.n.]

1. ki rote målåjheymint. Come elle est ddja mezalêye po si ådje, hin (ramexhné pa A. Carlier & W. Bal). Elle est co pus mezalêye ki lu. F. perclus, impotent, courbatu, courbaturé.

2. maigue, nén bén poirtant, k' a må crexhou. Dji rvoe on ptit mezalé gamén di troes ans et sacwants moes pindou al mwin di s' boune et djoleye moman (H. Petrez). F. malingre valétudinaire, chétif, souffreteux.

3. sitroupyî. On bossou ravize on xhalé: tos mezalés (G. Willame). Tos les pokîs, les mezalyîs, Les cis k' ont stî ritches di disbene I seront la, bladjes di colere; I vos racontront leu-z istwere. Cwè lzî diroz ? Cwè lzî diroz, Bon Diu d' mizere ? (F. Dewandelaer). Nosse calindrî walon si rmimbere, li låme a l' ouy, les mesbridjîs, les mezalés et les stroupyîs, dins leus coirs u dins leus åmes, påzès gueres et påzès bardouxhas did totavå, eyet pa l' univiersele biestreye del djin (L. Mahin). Li cwatrinme sôre d' acsegnmint speciål, c' est po les scolîs k' ont des rastenaedjes ou stroupiaedjes do coir, k' on lome cobén les malasnés ou mezalés (Y. Laurent). rl a: mesplotche. F. handicapé, infirme.

4. ki s' nåjhixh po on rén. Il est mzalé come on grand-pé (F. Deprêtre et N. Nopère). Il est mzalé di s' maladeye. rl a: hodé, fayé, cacame, saké, sicran. F. fatigué, affaibli.

5. mitan distrût(e). El sele est mzalêye. rl a: disbrôlé, disminbridjî, dishåjhiné. F. détérioré.

Disfondowes: m(è)zalè, mèzalé, -éye, m(è)zalé, êye.

Etimolodjeye: bodje "aler", betchete mes- (ki va må, ki rote må) (pal voye d' on vî francès "mésalier" ?). Coinrece Coûtchant walon.

Prin del pådje «http://wa.wikipedia.org../../../m/e/z/Mot%C3%AE%7Emezal%C3%A9.html»

##### Views

- Årtike
- Copene
- Modêye d' asteure

##### Cweri